
  Ağıllı qurbağa  
 
 Müəllif: Nguyễn Trần Thiên Lộc 
 
 İllüstrator: Trần Lưu Đăng Nguyên 
 
 Tərcüməçi: Günay Əhmədli 
 
 Qurbağa bağçada yaşayır. 
 
 
 
 Orada hamı yazıq qurbağaya gülür. Heç kim onunla oynamır. 
 
 
 
 
 
 
 
 
 
 
 
 
 
 
 
 
 
 Günlərin bir günü qurbağa küsüb qaçır. O, bir evə girir və bir oğlanın çarpayısının altında gizlənir. 
 
 
 
 
 
 
 
 
 
 
 
 
 
 
 
 
 
 Oğlanın anası gəlir və onun ev tapşırıqlarını yoxlayır. 
 
 
 
 
 
 "Sənin qiymətlərin yaxşı deyil", o oğluna deyir. "Sən ağıllı oğlan olmaq istəmirsən?" 
 
 
 
 
 
 
 
 
 
 
 
 
 
 
 
 Lakin oğlan heç çalışqan deyil. 
 
 
 
 Hətta o elə tənbəldir ki, günlərin bir günü hərflər və rəqəmlər küsüb kitabın səhifələrini tərk edirlər! 
 
 
 
 
 
 
 
 
 
 
 
 
 
 
 
 Qurbağa isə hələ də oğlanın çarpayısının altındadır. O, hərfləri və rəqəmləri gördükdə sevincindən hoppanır. 
 
 
 
 "Mən bunların hamısını öyrənəcəyəm!"-o deyir. "Sonra mən ağıllı olacağam və heç kim mənə gülməyəcək!" 
 
 
 
 
 
 
 
 
 
 
 
 
 
 
 
 
 
 Hərf və rəqəmlər uzun müddət istifadə olunmadığına görə toz tutublar. Qurbağa bütün tozu təmizləyir. 
 
 
 
 
 
 
 
 
 
 
 
 
 
 Qurbağa hərflərin köməyi ilə oxumağı və yazmağı öyrənir. 
 
 
 
 Rəqəmlər vasitəsi ilə isə o, saymağı və hesablamağı öyrənir. 
 
 
 
 Qurbağa bütün ay boyunca möhkəm çalışır. 
 
 
 
 
 
 
 
 
 
 
 
 
 
 Beləliklə o, oxumağı əla bacarır! 
 
 
 
 
 
 
 
 
 
 
 
 
 
 
 
 
 
 
 
 Bu nədir belə?! Bir gün oğlanın anası evdə qurbağanı görür. 
 
 
 
 Qurbağa evdən çıxmağa məcbur olur. 
 
 
 
 
 
 
 
 Qurbağa artıq çox şey öyərnib və dərslərə bağçada davam edir. 
 
 
 
 "Qurbağa oxuya, yaza və hesablaya bilir", o biri qurbağalar deyirlər. "Əla! Bizə də öyrədə bilərsən?" 
 
 
 
 
 
 Bir gün səhər tənbəl oğlan kitabını açır. 
 
 "Bu nədir belə?! Hərflər və rəqəmlər hara yoxa çıxıb?" - o qışqırır. 
 
 Oğlan bilmir ki, qurbağa bütün hərf və rəqəmləri özü ilə aparıb və indi o, bağçada hamıdan ağıllıdır. 

 Ağıllı qurbağa (Azərbaycan dili) 
 
 Tənha bir qurbağa gizlicə tənbəl bir oğlanın otağına girir. Qurbağa orada hərflər və rəqəmlər görür və oxuyub hesablamağı öyrənir. O, yeni bacarıqlarını harada istifadə edəcək? 
 
 Bu kitab tanış sözləri sərbəst və yeni sözləri kömək vasitəsiylə oxuyan uşaqlar üçündür. 
 
 Pratham Kitabları rəqəmsallaşmaqla çoxdilli uşaq hekayələri aləmində tamamilə yeni bir fəsil yaradır. Uşaqlar, müəlliflər, illüstratorlar və naşirləri birləşdirir. Müəllim və tərcüməçiləri bir yerə toplayır. Məqsəd Hindistan və dünyada yaşayan bütün uşaqlar üçün açıq lisenziyalı çoxdilli hekayələrin zəngin bazasını yaratmaqdır. Bizim unikal onlayn platformamız olan StoryWeaver uşaqlar, valideynlər, müəllimlər və kitabxanaçıların yaradıcılıqla məşğul ola biləcəyi bir meydançadır. Gəlin,hər bir uşağın kitab oxuya bilməsi üçün birlikdə çalışaq!content/7a019e96e4454b945ae29f78816d0b78.jpg

